kardosdrur/scandi-wiki huggingface dataset:
Liegruppe

I matematikken er en Liegruppe en gruppe, der også er en glat mangfoldighed med den yderligere egenskab, at gruppeoperationerne er kompatible med den glatte struktur; mere præcist at multiplikation og inversion er glatte afbildninger. Liegrupper er opkaldt efter den norske matematiker Sophus Lie, som i det 19. århundrede dannede grundlaget for teorien om kontinuerte transformationsgrupper.

Liegrupper repræsenterer den mest omfattende teori for kontinuert symmetri af matematiske objekter og strukturer, og de er derfor et uundværligt værktøj i mange områder i moderne matematik såvel som i moderne teoretisk fysik. De bidrager med en naturlig ramme for analyse af kontinuert symmetri af differentialligninger på samme måde som permutationsgrupper benyttes til analyse af diskrete symmetrier af algebraiske ligninger i Galoisteori. Stræben efter en udvidelse af Galoisteorien til situationen med kontinuerte symmetrigrupper var en af Lies hovedmotivationer.

Gruppeteori
Geometri
Topologi
0,999...=1

0,999… (kan også skrives som  eller ) er inden for matematik tallet 1. Med andre ord repræsenterer tallene 0,999… og 1 samme reelle tal. Matematikere har formuleret flere matematiske beviser for dette.

Beviser

Brøkbevis

Algebrabevis

Analytisk "bevis" 
0,999... er et uendeligt decimaltal. Og et uendeligt decimaltal er en uendelig sum (uendelig række). Til enhver uendelig sum hører en talfølge. Og hvis den tilhørende talfølge er konvergent, så defineres værdien af den uendelige sum som det tal som følgen konvergerer mod. Således er 0,999... lig med den uendelige sum  0+0,9+0,09+0,009+... Og til denne sum hører følgen  0  0,9  0,99  0,999  ...  som jo konvergerer mod netop 1.M.a.o.:  Påstanden at 0,999...=1 betyder (blot) at det tal som følgen  0  0,9  0,99  0,999  ...  konvergerer mod er 1. Og det er jo unægtelig sandt, da fra et eller andet sted i følgen der ligger alle elementer vilkårligt tæt på 1.(Men selvom følgen  0  0,9  0,99  0,999  ...  konvergerer mod 1, så når den selvfølgelig aldrig 1)Bemærk at dette "bevis" også gælder hvis man kun ser på de rationale tal. Så også for de rationale tal gælder det at 0,999...=1.

Dette "bevis" kan også udtrykkes i symbol-sprog:

Det sidste trin - at 1/10n → 0 når ''n'' → ∞ - retfærdiggøres ofte vha. den Arkimediske egenskab af tallene: groft sagt at der hverken findes et største eller et mindste tal.

Se også 
 Decimaltal
 Talfølge
 Konvergent følge
 Uendelig række
 Uendeligt decimaltal
 Reelle tal
Rationale tal

Aritmetik
Tal
Demokratisk underskud

Demokratisk underskud er et udtryk, der beskriver en mangel på demokratisk legitimitet, ofte i en bestemt politisk forsamling eller organisation. 

Udtrykket bruges især inden for EU, som ofte er blevet beskyldt for at lide under et demokratisk underskud. Dette skyldes bl.a., at befolkningerne i EU-landene har for svært ved at øve indflydelse på EU, fordi der generelt er lille interesse fra befolkningen og mediernes side omkring EU. Mange mener, at den komplekse måde EU fungerer på, gør det svært tilgængeligt for borgerne.

Udtrykket demokratisk underskud (engelsk: "democratic deficit") blev angiveligt først anvendt af det britiske Europaparlaments-medlem Bill Newton Dunn, der anvendte det som titel på en pamflet, “The Democratic Deficit”, i 1986.

Referencer

Litteratur 
Friisberg, Gregers (2013): Politik ABC, Forlaget Columbus

Eksterne henvisninger 
 www.europa.eu 
 Bill Newton Dunn: The Democratic Deficit 

Underskud
EU
Ole Tøpholm

Ole Tøpholm (født 9. oktober 1977 i Silkeborg, opvokset i Voel) er en dansk journalist, radiovært og melodi grand prix-entusiast.

Karriere 

Tøpholm blev uddannet fra Danmarks Journalisthøjskole i 2002 og har siden 2000 arbejdet i DR; først på Østjyllands Radio og siden 2003 i DR Nyheder, hvor han har været reporter, redaktør og vært på Radioavisen. Primo 2017 var han vært på P4 Radioavisen. Men han har i en årrække været fast nyhedsvært i Go' morgen P3, ligesom han har været studievært på P4 Østjylland, P4 Sjælland og P4 København. Inden han blev uddannet journalist var han vært på Radio Silkeborg og The Voice i Århus.

Interessen for melodi grand prix begyndte som barn, og Ole Tøpholm var gennem flere år formand for den danske melodi grand prix-fanklub. Allerede i 7- klasse skrev han et brev til DR og tilbød at træde til, hvis Jørgen de Mylius skulle blive syg.

I sin kontrakt med P3 har han fået skrevet ind, at han skal have fri to uger omkring Eurovision.
Han udgav i 2009 bogen Dansk Melodi Grand Prix – De største øjeblikke på DRs forlag.

I perioden 2011-2020 har han været DR's kommentator ved Eurovision Song Contest.

Siden 2023 har han været vært på Giro 413 og Dansktoppen.  

Ole Tøpholm har siden 2003 været bosiddende på Frederiksberg.

Bibliografi

Referencer 

Journalister fra Danmark
Radioværter fra Danmark
Personer fra Silkeborg
Ansatte i DR
Dansk Skolescene

Dansk Skolescene var et dansk børne- og ungdomsteater med base i København og turnéer over hele landet under navnet Landsskolescenen. Teatret blev grundlagt af læreren Thomas P. Hejle i 1924. Dets første direktør var Svend Methling, der ledte teatret frem til 1929.

Udgangspunktet for teatret var den dramatik, der indgik i undervisningen i dansk i folkeskolen. Teatrets forestillinger blev vist for elever fra 6. klasse og opefter. Der var kun sjældent tale om forestillinger skrevet til børn; oftest var det mere eller mindre bearbejede versioner af klassiske skuespil. Fysisk havde teatret til huse på Det Ny Teater fra 1949 til 1961. 

Den høje kvalitet, der havde præget opsætningerne, faldt gradvist i 1960'erne, og teatret lukkede i 1968, hvilket betød, at der dukkede andre teatre op for børn og unge.

Skolescene
Etableret i 1924
Ophørt i 1968
Praktik

Praktik, begrebet kommer af latin, practica, der betyder udøvelse eller fremgangsmåde.

Praktik og teori 
Praktik angår praktisk virksomhed i form af at handle, at gøre eller øve noget, og en praktiker ses ofte som modstillet en teoretiker. Forestillingen er, at hvor praktikeren fysisk og konkret gør noget, det vil sige forarbejder verden manuelt, da forarbejder teoretikeren verden i tankerne. Eksempler på praktikere er pædagogen i børnehaven, som opdrager og leger med børnene, sygeplejersken på hospitalet skifter forbinding på patienterne, – mens teoretikeren tænker, taler og skriver om børns udvikling, læring eller patientpleje. I denne forbindelse gør praktikeren naturligvis tanker om sine handlinger og teoretikeren er et menneske, som bestiller andet end blot at sidder på en stol og tænke.

Rammer for og i praktikuddannelse 
Praktik som undervisningsform er en slags modsætning eller alternativ til umiddelbare opfattelser af undervisning i klasseværelset. 
Det vigtigste kendetegn for praktikuddannelse er, at uddannelsen foregår på en arbejdsplads. Undervisningsinstitutionen er sekundært for uddannelsen.

Praktik på mikroplan 
Praktik som arbejde omfatter til forskel fra teoretisk arbejde, at der er en handletvang, noget må gøres her og nu. Det er ikke kun i analytisk henseende, det kræves også af fx den pædagogstuderende, at vedkommende reagerer på børnene på en vis måde. Det accepteres fx ikke, at en studerende blot er observatør og studerer praksis – vedkommende skal udføre praksis.

Mennesker som læremestre 
Praktikuddanelse indebærer at lære via andre mennesker. De studerende lærer primært via kroppen og sekundært via bevidstheden, og den viden formidles fra såvel officielle som uofficielle læremestre samt måden arbejdet er organiseret på. Viden fra læremestrene formidles gennem (kropslige) instrukser og attituder (både verbale og nonverbale).

Læring i praktik knytter sig tæt til det man kalder mesterlære. Begrebet mesterlære betegner det forhold, at en lærling lærer sig en kunst, et fag eller et håndværk i henhold til en lovmæssig kontrakt, der definerer forhold mellem mester og læring samt forholdets varighed og betingelse.

Kilder 
Larsen, Kristian (1999): Praktikuddannelse, kendte og miskendte sider, Institut for Filosofi, pædagogik og retorik. Det Humanistiske fakulet, Københavns Universitet.

Nielsen, Klaus og Steinar Kvale (red)(1999): Mesterlære. Læring som social praksis, Hans Reitels forlag.

Uddannelse
Høker

En høker var en person, der under beskedne former solgte levnedsmidler og andre varer. Ordet bruges første gang i 1400-tallet, og indtil 1800-tallet var der tale om omvandrende handlende med eller uden torveplads. I anden halvdel af 1800-tallet fik flere høkere forretning. Hvis høkeren kun solgte levnedsmidler, kaldtes han spækhøker, da spæk var den vigtigste af hans varer. Fra 1840 ansøgte spækhøkerne om at blive kaldt høker for at slippe af med det tyske ord. Flere og flere foretrak titlen viktualiehandler.

Det var denne type handlende, der først solgte leverpostej – især efter opførelsen af eksportsvineslagterierne på Christianshavn (1864) og på Østerbro (1866) - hvor der blev svinelever til overs, når baconet var eksporteret til England.

På nudansk bruges ordet høker spøgende eller nedsættende.

Kilder 
 Side 25 i 
 Den Store Danske, opslag "høker"

Stillingsbetegnelser
Detailhandel
Rasmus Stjerne

Rasmus Stjerne Hansen (født 26. maj 1988) er en dansk curlingspiller, som på klubniveau repræsenterer Hvidovre Curling Club, og som seks gange har repræsenteret Danmark ved junior-VM i curling. Rasmus Stjernes bedste internationale resultat blev opnået i 2009, da han ledte det danske hold til VM-guld ved junior-VM i Canada.

Rasmus Stjerne er søn af Tommy Stjerne, som bl.a. vandt bronzemedalje ved VM i curling 1990. Tidligere generalsekretær for Dansk Boldspil-Union (DBU) Jim Stjerne Hansen er Rasmus Stjernes farbror.

Privat danner Rasmus Stjerne par med curlingspilleren Lene Nielsen.

Eksterne henvisninger 

 Profil på www.ol2014.dif.dk 

Curlingspillere fra Danmark
Deltagere for Danmark ved vinter-OL 2014
Curlingspillere ved vinter-OL 2014
Deltagere for Danmark ved vinter-OL 2018
Curlingspillere ved vinter-OL 2018
Guldbær

 
Guldbær (Rubus xanthocarpus) (Kinesisk: Ti mei tzu) er en lav, løvfældende dværgbusk med en krybende vækst. Stænglerne er opstigende til overhængende og tæt forgrenede, så én plante danner en tæt pude.

Beskrivelse 
Barken er først gulbrun og tæt håret, men senere bliver den brunlig med lange, nåleagtige torne. Knopperne er små og lysegrønne. Bladene er trekoblede eller uligefinnede med 5 småblade. Stilke og bladribberne er tornede på undersiden. Småbladene er lancetformede til elliptiske med hel eller tandet rand. Oversiden er rynket, men blank og mørkegrøn, men undersiden er lysegrøn. 

Blomstringen sker i maj-juni, hvor blomsterne findes samlet i små stande ved bladhjørnerne og skudspidserne. De enkelte blomster er regelmæssoge og 5-tallige med hvide kronblade. Frugterne er samlefrugter, der er sammensat af talrige, orange-gule stenfrugter.

Rodnettet er kraftigt og består af vandret krybende jordstængler og dybtgående rødder. Grene i vedvarende jordkontakt slår rod og danner nye planter.

Højde x bredde og årlig tilvækst: 0,30 x 1,00 m (15 x 15 cm/år).

Hjemsted 
Guldbær har hjemme i de kinesiske provinser  Anhui, Gansu, Shaanxi, Sichuan og Yunnan, men den er naturaliseret i næsten alle egne af verden med tempereret klima. I hjemlandet findes den som pionerplante på vejskråninger og stenskred og som bundplante i skovlysninger.

Anvendelse 
Frugterne kan spises rå, eller man kan lave marmelade af dem. I Kina bruges de desuden til vinfremstilling.

Haveplanter
Nytteplanter
Brombær
Denis Irwin

Denis Joseph Irwin (født 31. oktober 1965 i Cork, Irland) er en tidligere irsk fodboldspiller, der er bedst kendt sit lange og succesfulde ophold i Manchester United, hvor han etablerede sig selv som en af de mest vigtige spillere på Uniteds hold, da de vandt en masse store trofæer i 1990'erne og i starten af 2000'erne.

Han nåede at spille for Irland 56 gange, hvor han scorede fire mål, og han var også på det hold der nåede til anden runde (sidste 16) i VM i fodbold 1994.

Tidligere i hans karriere har han spillet for Leeds United og Oldham Athletic.

Eksterne henvisninger 
 Fakta om Dennis Irwin  på Soccerbase 
 Profil af Denis Irwin  på ManUtd.com 

Fodboldspillere fra Irland
Fodboldspillere fra Leeds United F.C.
Fodboldspillere fra Oldham Athletic A.F.C.
Fodboldspillere fra Manchester United F.C.
Fodboldspillere fra Wolverhampton Wanderers F.C.
Personer fra Cork
Deltagere ved verdensmesterskabet i fodbold 1994
Vandtårnet ved Skjern Station

Vandtårnet ved Skjern Station er et af elleve fredede vandtårne i Danmark. Det er opført i 1898 hvor det afløste et vandtårn opført i forbindelse med etableringen af jernbanestationen i Skjern i 1874 af arkitekt N.P.C. Holsøe, som var involveret i opførelsen af en stor del af stationsbygningerne i sidste halvdel af 1800-tallet hos Statsbanerne. Tårnet administreres nu af Ringkøbing-Skjern Museum.

Tårnet er opført i røde mursten med cisternen øverst camoufleret af grønligt træværk og prydet med en vindfløj af et lokomotiv. Det er rundt og i tre etager. På tårnet er en udvendig vandstandsmåler, som det også er tilfældet på Nyborg Vandtårn fra 1899.

Tårnet betragtes som en dåbsattest for byen, idet etableringen af stationen, satte gang i byens vækst og prægede dens udformning. Vandtårnet har således været motiv på det årlige Skjern Julemærke i 1984.

I 1980 besluttede Skjern Kommune sig for at sælge vandtårnet, men dette blev imødegået af Skjern-Egvad Museum, der rejste en fredningssag, i hvilken de fik medhold. Dette var dog imod flertallet af byrådets ønske (alle undtagen Egon Søgaard, der også var formand for museet), hvorfor borgmesteren, Christian Lundsgaard, tog til København for at få Fredningsstyrelsen til at omstøde sagen.

Nytårsdag 2008 blev et pumperum placeret under vandtårnet udsat for hærværk, men selve tårnet blev ikke skadet.

Referencer

Skjern
Vandtårne i Region Midtjylland
Fredede jernbanestationer i Danmark
World Sleep Day

Den Internationale Søvndag World Sleep Day ligger i år den 20. marts 2009 og markeres for at fejre en god nats søvn og sætte fokus på søvnproblemer og konsekvenser ved manglende søvn. 
World Sleep Day har sloganet Drive alert, arrive safe’ og er placeret op til Jævndøgn, hvor man går fra vintertid til sommertid. Her får alle søvnmanglen at mærke på egen krop, når vi mister 1 time af vores kostbare nattesøvn.  
Eventen skal skabe mere opmærksomhed omkring bl.a. søvnforskning, behandling og forebyggelse, helbred samt livskvalitet. 
Den Internationale Søvndag arrangeres af WASM – World Association of Sleep Medicine.

Eksterne henvisninger 
 World Sleep Day 
 WASM
Breaking Benjamin

Breaking Benjamin er et amerikansk alternativt rock-band fra Wilkes-Barre, Pennsylvania, USA. Deres musik er for det meste klassificeret som alternativ rock. Breaking Benjamin hed tidligere Plan 9, men blev fejlagtigt også kaldt Planet 9. Deres første album Saturate udkom i 2002.

Senere udkom So Cold, som indeholder nogle akustiske sange. I 2004 udkom We Are Not Alone. De fleste af sangene derpå er alternativ rock. I 2006 udkom Albummet Phobia, som indeholder en del alternative rock sange, deriblandt "The Diary of Jane", som blev et kæmpehit.
I 2009 udkom albummet Dear Agony. Albummet indeholder en del sange, som mere er heavy metal.  

Den 23. juni 2015 udkom albummet Dark Before Dawn.

Diskografi 

Saturate (2002)
We Are Not Alone (2004)
Phobia (2006)
Dear Agony (2009)
Dark Before Dawn (2015)
Ember (2018)

Referencer

Eksterne henvisninger 

Rockgrupper fra USA
Indierockgrupper fra USA
Raven's Nest

Raven's Nest var en gruppe af wrestlere ført an af Raven, og gruppen eksisterede i Extreme Championship Wrestling fra 1995 til 1997 og senere i både World Championship Wrestling (under navnene The Flock og The Dead Pool) og Total Nonstop Action Wrestling (under navnene The Gathering og Serotonin).

I Extreme Championship Wrestling bestod Raven's Nest af bl.a. Raven, Stevie Richards, Tony Stetson, Johnny Hotbody, Beulah McGillicutty, Luna Vachon, Vampire Warrior, Big Dick Dudley, Dudley Dudley, Cactus Jack, Perry Saturn, John Kronus, Brian Lee, Super Nova, etc., og den eksisterede fra 1995 til 1997. Med gruppens hjælp var Raven i stand til at vinde ECW World Heavyweight Championship to gange. 

Raven og Stevie Richards skrev kontrakt med World Championship Wrestling i 1997, og de dannede The Flock, som var en fortsættelse af Raven's Nest. I WCW bestod The Flock bl.a. også af Lodi, Reese, Scotty Riggs, Horace, Kanyon, Hammer, Sick Boy og Perry Saturn. I WCW var Raven i stand til at vinde WCW United States Heavyweight Championship, mens Perry Saturn vandt WCW World Television Championship. Perry Saturn blev dog træt af Ravens dominans og besejrede ham ved WCW's Fall Brawl i september 1998. Med sejren var The Flock dermed frie fra Raven.

Wrestling
Geber

Abu Musa Jabir ibn Hayyan (arabisk: جابر بن حيان) (født ca. 721, død ca. 815), også kendt under sit latinske navn Geber, var en fremstående kemiker, alkymist, farmaceut, filosof, astronom/astrolog og fysiker. Han bliver ofte refereret til som "kemiens far". Man er ikke helt sikker på hans etniske baggrund, selvom de fleste kilder som omtaler ham, betegner ham for at være af enten arabisk eller persisk oprindelse. Ibn Hayyan regnes for at være den som indførte videnskabelige metoder i alkymien, med opfindelsen af en række vigtige processer som fortsat benyttes i moderne kemi, som fremstilling af enkelte syrer, destillation og krystallisation.
Jabir ibn Hayyan er også berømt som en elev af Imam Ja'far al Sadiq, profeten Muhammad's tipoldebarn.

Månekrateret Geber er opkaldt efter ham.

Referencer 

Kemikere
Alkymister
Fysikere
Personer fra Arabien
Personer fra Persien
Filosoffer fra Iran
Percy French

(William) Percy French (født 1. maj 1854, død 24. januar 1920) var en af Irlands mest populære sangskrivere/tekstforfattere på sin tid og er senere også blevet kendt for sin akvareller.

Sange 
 Abdul Abulbul Amir, 1877
 Sweet Marie
 Rafferty's Racin' Mare
 The Hoodoo
 The Oklahoma Rose, 1910
 Phil the Fluther's Ball
 Come Back Paddy Reilly to Ballyjamesduff, 1912
 Slattery's Mounted Fut, 1889
 Andy McElroe, 1888
 Fighting McGuire
 The Girl on a Big Black Mare
 Mat Hannigan's Aunt, 1892
 Little Brigid Flynn
 Mick's Hotel
 The Mountains of Mourne, 1896
 When Erin Wakes, 1900
 McBreen's Heifer
 The Fortunes of Finnegan
 Mulligan's Masquerade
 The Night that Miss Cooney Eloped
 Drumcolligher
 Jim Wheelahan's Automobeel
 Are Ye Right There Michael?, 1897
 Eileen Oge (The Pride of Petravore)
 Donegan's Daughter
 Father O'Callaghan
 Maguire's Motor Bike
 Whistlin' Phil McHugh
 No More of Yer Golfin' for Me
 The Darlin' Girl from Clare
 Pretendy Land, 1907
 Mrs Brady
 Flaherty's Drake
 The Mary Ann McHugh
 The Kerry Courting, 1909
 A Sailor Courted a Farmer's Daughter
 Tullinahaw, 1910
 The Emigrants's Letter, 1910
 Kitty Gallagher
 Flanagan's Flying Machine, 1911
 Who said the Hook never Hurted the Worms?
 I Fought a Fierce Hyena
 The Killyran Wrackers, 1914
 Larry Mick McGarry, 1915

Sangskrivere fra Irland
Ghost of a Chance

Ghost of a Chance er det andet studiealbum af det danske synthrock-band Turboweekend. Det blev udgivet den 23. marts 2009 på Mermaid Records. Førstesinglen "After Hours" udkom den 12. december 2008.

Albummet blev genudgivet den 7. juni 2010 i en Special Edition, der bl.a. indeholder en duet med Steffen Brandt fra tv·2, samt seks liveoptagelser fra bandets koncert i Vega den 15. april. I slutningen af januar 2011 blev albummet certificeret guld for 10.000 solgte eksemplarer.

Spor

Standard udgave

Special Edition

Hitlisteplacering

Kilder 

Album fra 2009
Turboweekend-album
Far, mor og bjørn

Far, mor og bjørn er en dansk tv-serie der havde premiere den 11. oktober 2008.

Handling 
I serien er Anders (Anders Lund Madsen) og Signe (Signe Lindkvist) lige blevet gift, og de køber et hus, hvor det viser sig at bamsen Bruno (Rasmus Bjerg) også bor der. Bruno sover altid i Anders og Signes seng, da han hver aften får sin vilje om at sove der. Bruno kan allermest lide at se tv-serien Bill & Bent (Wikke & Rasmussen).

Eksterne henvisninger 

 https://www.dr.dk/drtv/serie/far-mor-og-bjoern_122550

DR-serier
Børneserier fra Danmark
Danske tv-serier fra 2000'erne
Svend Aage Julius Jensen

Svend Aage Julius Jensen med øgenavnet "Lange Svend" (195 cm). (født 6. oktober 1905 i København, død 25. april 1979) var en dansk fodboldspiller, som spillede 41 landskampe for det danske landshold, hvilket var rekord for en målmand. Rekorden holdt i 50 år inden den blev overtaget af Peter Schmeichel i 1991.

Jensen spillede hele sin karriere, 1925-1940, som målmand for Boldklubben af 1893 og spillede 255 kampe. Han vandt DM hele seks gange: 1927, 1929, 1930, 1934, 1935 og 1939.

Jensen havde en rolle som dansk landsholdmålmand i Per-Axel Branners svenske langfilm Hans livs match (1932)

Jensen var kaffehandler, inden han blev ansat på Tuborg som montør og senere formand. Han døde i april 1979, mens han levede på Østerbro i København.

Referencer

Eksterne henvisninger 
 

Fodboldspillere fra Danmark
Personer fra København
Jordrup

Jordrup er en by i Sydjylland med , beliggende 9 km syd for Egtved, 11 km nord for Lunderskov og 15 km nordvest for Kolding. Byen hører til Kolding Kommune og ligger i Region Syddanmark.

Jordrup hører til Jordrup Sogn. Jordrup Kirke fra 1884 ligger i den nordvestlige del af byen.

Faciliteter 
Da Lejrskov-Jordrup sognekommune i 1962 opførte en centralskole til afløsning af landsbyskolerne i Jordrup, Lejrskov, Vrå, Ferup, Egholt og Knudsbøl, blev placeringen et kompromis: skolen kom til at ligge i den lille bebyggelse Fynslund ved et vejkryds 2 km syd for Jordrup.

Fynslundskolen har 159 elever, fordelt på 0.-6. klassetrin, og 20 ansatte. Skolen har SFO som tilbud i 0.-3. klasse. Børnehaven Spiren blev i 2014 lagt sammen med skolen. Ved siden af skolen kom Fynslundhallen til i 1992. Den bruges først og fremmest af Fynslund Boldklub, som tilbyder badminton, fodbold, gymnastik, håndbold, indendørs cykling, krolf og volleybold.

Plejehjemmet Toftegården er oprindeligt opført i 1930 og senest totalrenoveret i 2002. Det har 12 plejeboliger, alle med stort handicapvenligt badeværelse og mulighed for at opdele opholdsrummet i stue og soverum.

Jordrup har en Dagli'Brugs. Jordrup Borger & Forsamlingshus har en stor og en lille sal. Jordrup har også en lokal rideklub. Rideklubben ligger lige overfor brugsen, og har gode faciliteter.

Historie 
I 1904 beskrives Jordrup således: "Jordrup (c. 1340: Jorthorp) med Kirke, Skole, Forsamlingshus (opf. 1882), Savmølle, Vejr- og Dampmølle og Andelsmejeri" Det lave målebordsblad fra 1900-tallet viser desuden en telefoncentral.

Jordrup fik station på Troldhede-Kolding-Vejen Jernbane (1917-68). Stationen blev anlagt 1 km syd for byen og havde krydsningsspor med perron samt læssespor med galgekran, privat varehus, svinefold og troljespor. Stationsbygningen er bevaret på Kløvervej 6. Banens tracé er bevaret på den 2½ km lange Veerst-Hundsholt Natursti, der starter fra Hundsholtvej 2 km sydvest for Jordrup.

I 1997 blev Jordrup kåret til "Årets Landsby" af JydskeVestkysten og den tidligere Lunderskov Kommune. I den forbindelse blev der ved Hovedgaden rejst en jernskulptur med "Årets Landsby 1997" indgraveret i en flise.

Noter

Eksterne kilder/henvisninger 

 Fynslund for fremtiden
 Høje målebordsblade 1842-1899 og lave målebordsblade 1901-1971

Byer i Kolding Kommune